หุ้นสหรัฐปิดบวกแรง
ตลาดหุ้นสหรัฐปิดบวกแรงจากรายงานผลประกอบการบริษัทยักษ์ ขณะที่ราคาน้ำมันพุ่งแรงจากดอลลาร์อ่อนค่าและแนวโน้มทางบวกต่อวิกฤตหนี้ยูโรโซน
20 ก.ค. 2554

ตลาดหุ้นสหรัฐปิดบวกแรงจากรายงานผลประกอบการบริษัทยักษ์ ขณะที่ราคาน้ำมันพุ่งแรงจากดอลลาร์อ่อนค่าและแนวโน้มทางบวกต่อวิกฤตหนี้ยูโรโซน
ตลาดหุ้นสหรัฐฯเมื่อวันอังคาร(19 ก.ค.) ดีดตัวอย่างแรงหลังบริษัทต่างๆได้แก่ไอบีเอ็ม โคคา-โคลาและเวลล์ส ฟาร์โก เปิดเผยรายงานผลกระกอบการอันแข็งแกร่งในช่วงไตรมาส2       ดัชนีหุ้นดาวโจนส์ เพิ่มขึ้น 201.43 จุด (1.63 เปอร์เซ็นต์) ปิดที่ 12,586.59 จุด แนสแดค เพิ่มขึ้น 61.41 จุด (2.22 เปอร์เซ็นต์) ปิดที่ 2,826.52 จุด เอสแอนด์พี เพิ่มขึ้น 21.18 จุด (1.62 เปอร์เซ็นต์) ปิดที่ 1,326.62 จุด
ขณะที่ราคาน้ำมันพุ่งแรงจากดอลลาร์อ่อนค่าและแนวโน้มทางบวกต่อวิกฤตหนี้ยูโรโซน  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนสิงหาคม เพิ่มขึ้น 1.57 ดอลลาร์ ปิดที่ 97.71 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.01 ดอลลาร์ ปิดที่ 117.06 ดอลลาร์ต่อบาร์เรล